b'\n_START_ARTICLE_\nDinastia Almohad\xc4\x83\n_START_SECTION_\nOrigini\n_START_PARAGRAPH_\nMi\xc8\x99carea almohad\xc4\x83 a \xc3\xaenceput o dat\xc4\x83 cu Ibn Tumart, un membru al unei confedera\xc8\x9bii tribale berbere a mun\xc8\x9bilor Atlas din sudul Marocului, cunoscut\xc4\x83 sub numele de Masmuda. \xc3\x8en acel timp, Marocul \xc8\x99i majoritatea Magrebului \xc8\x99i Spaniei (Andaluzia) se aflau sub domina\xc8\x9bia almoravizilor, o dinastie berber\xc4\x83 cunoscut\xc4\x83 sub numele de Sanhaja. \xc3\x8enc\xc4\x83 de la o v\xc3\xa2rst\xc4\x83 fraged\xc4\x83, Ibn Tumart a plecat \xc3\xaen Spania pentru a-\xc8\x99i continua studiile \xc8\x99i de acolo va pleca la Bagdad pentru a-\xc8\x99i aprofunda cuno\xc8\x99tin\xc8\x9bele. La Bagdad, Ibn Tumart s-a apropiat de \xc8\x99coala teologic\xc4\x83 al-Ash\xe2\x80\x99ari \xc8\x99i a ajuns sub aria de influen\xc8\x9b\xc4\x83 a lui al-Ghazali. Foarte cur\xc3\xa2nd dup\xc4\x83 aceasta, el \xc3\xae\xc8\x99i va dezvolta propriul sistem, combin\xc3\xa2nd doctrinele diver\xc8\x99ilor \xc3\xaenv\xc4\x83\xc8\x9ba\xc8\x9bi. Scopul principal al lui Ibn Tumart a fost unitarianismul (tawhid), ceea ce nega existen\xc8\x9ba independent\xc4\x83 a atributelor lui Dumnezeu ca fiind incompatibile cu unitatea sa, sus\xc8\x9bin\xc3\xa2nd astfel o idee politeist\xc4\x83. Ibn Tumart a reprezentat o revolt\xc4\x83 \xc3\xaempotriva ideii de antropomorfism din ortodoxia musulman\xc4\x83. Sus\xc8\x9bin\xc4\x83torii s\xc4\x83i sunt cunoscu\xc8\x9bi drept almohazi (al-Muwahhidun), \xc3\xaensemn\xc3\xa2nd cei ce afirm\xc4\x83 unitatea lui Dumnezeu._NEWLINE_Dup\xc4\x83 ce s-a \xc3\xaentors \xc3\xaen Magreb \xc3\xaen jurul anului 1117, Ibn Tumart a petrecut ceva timp \xc3\xaen diferite ora\xc8\x99e Ifriqiyan, o zon\xc4\x83 care cuprinde regiunile de coast\xc4\x83 din vestul Libiei moderne, Tunisia \xc8\x99iestul Algeriei, predic\xc3\xa2nd \xc8\x99i \xc3\xaencep\xc3\xa2nd revolte \xc3\xaempotriva magazinelor de b\xc4\x83uturi alcoolice \xc8\x99i a altor manifest\xc4\x83ri de lips\xc4\x83 de disciplin\xc4\x83._NEWLINE_El a dat vina pe dinastia almoravid\xc4\x83, pe care a acuzat-o de obscurantism \xc8\x99i impietate. S-a opus sponsoriz\xc4\x83rii \xc8\x99colii de jurispruden\xc8\x9b\xc4\x83 malikit\xc4\x83. Acesta va fi mutat dintr-un ora\xc8\x99 \xc3\xaen altul de c\xc4\x83tre autorit\xc4\x83\xc8\x9bile s\xc4\x83turate de atitudinea sa. Dup\xc4\x83 ce a fost alungat din Bejaia, Ibn Tumart s-a instalat \xc3\xaen Mellala, la marginea ora\xc8\x99ului, acolo unde va avea primii discipoli- cei mai importan\xc8\x9bi fiind al-Bashir \xc8\x99i Abd al-Mu\xe2\x80\x99min._NEWLINE_\xc3\x8en 1120, Ibn Tumart \xc8\x99i mica sa echip\xc4\x83 de discipoli pleac\xc4\x83 spre Maroc, oprindu-se \xc3\xaent\xc3\xa2i \xc3\xaen Fez, acolo unde o va ataca pe sora emirului almoravid, \xe2\x80\x98Ali ibn Yusuf, pentru c\xc4\x83 umbla neacoperit\xc4\x83, precum femeile din triburile berbere. Dup\xc4\x83 ce va fi alungat din Fez, se va duce \xc3\xaen Marrakesh, acolo unde \xc3\xael va urm\xc4\x83ri pe emirul almoravid, Ali ibn Yusuf, p\xc3\xa2n\xc4\x83 \xc3\xaentr-o moschee, \xc8\x99i \xc3\xael va atrage pe acesta \xc8\x99i pe cei mai importan\xc8\x9bi \xc3\xaenv\xc4\x83\xc8\x9ba\xc8\x9bi ai locului \xc3\xaentr-o discu\xc8\x9bie despre doctrin\xc4\x83. Dup\xc4\x83 discu\xc8\x9bie, \xc3\xaenv\xc4\x83\xc8\x9ba\xc8\x9bii au ajuns la concluzia c\xc4\x83 ideile lui Ibn Tumart erau blasfematoare \xc8\x99i el era periculos, \xc8\x99i au \xc3\xaendemnat ca Ibn Tumart s\xc4\x83 fie omor\xc3\xa2t sau \xc3\xaenchis. \xc3\x8ens\xc4\x83 emirul almoravid a decis c\xc4\x83 acesta s\xc4\x83 fie alungat din ora\xc8\x99._NEWLINE_Ibn Tumart s-a refugiat printre oamenii s\xc4\x83i, \xc3\xaen Hargha, \xc3\xaen ora\xc8\x99ul s\xc4\x83u de ba\xc8\x99tin\xc4\x83, Igiliz, \xc3\xaen valea Sous. Se va retrage \xc3\xaentr-o pe\xc8\x99ter\xc4\x83 din apropiere, \xc8\x99i va duce o via\xc8\x9b\xc4\x83 ascetic\xc4\x83, ie\xc8\x99ind doar pentru a-\xc8\x99i predica programul puritan reformator, atr\xc4\x83g\xc3\xa2nd mul\xc8\x9bimi de oameni din ce \xc3\xaen ce mai mari. \xc3\x8en timp, spre sf\xc3\xa2r\xc8\x99itul Ramadanului din anul 1121, dup\xc4\x83 o predic\xc4\x83 emo\xc8\x9bionant\xc4\x83, observ\xc3\xa2nd imposibilitatea de a-i convinge pe almoravizi de nevoia unei reforme, Ibn Tumart a sus\xc8\x9binut c\xc4\x83 el este adev\xc4\x83ratul Mahdi, un justi\xc8\x9biar divin, \xc8\x99i va fi acceptat de c\xc4\x83tre publicul s\xc4\x83u ca fiind acest Mahdi de mult a\xc8\x99teptat. Aceast\xc4\x83 afirma\xc8\x9bie a reprezentat o declara\xc8\x9bie de r\xc4\x83zboi la adresa statului almoravid._NEWLINE_La sfatul adep\xc8\x9bilor s\xc4\x83i, Omar Hintati, o c\xc4\x83petenie proeminenta a Hintata, Ibn Tumart \xc8\x99i-a p\xc4\x83r\xc4\x83sit pe\xc8\x99tera \xc3\xaen 1122 \xc8\x99i a urcat \xc3\xaen mun\xc8\x9bii Atlas, pentru a organiza mi\xc8\x99carea almohad\xc4\x83 printre triburile Masmuda. Pe l\xc3\xa2ng\xc4\x83 tribul s\xc4\x83u, Hargha, Ibn Tumart \xc8\x99i-a asigurat sus\xc8\x9binerea triburilor Ganfisa, Gadmiwas, Hintata, Haskura \xc8\x99i Hazraja. \xc3\x8en jurul anului 1124, Ibn Tumart a ridicat o fort\xc4\x83rea\xc8\x9b\xc4\x83 \xc3\xaen Tinmel, \xc3\xaen valea Nfis, \xc3\xaen mun\xc8\x9bii Atlas, un complex fortificat de nep\xc4\x83truns, care a servit ca centru spiritual \xc8\x99i militar, fiind sediul central al mi\xc8\x99c\xc4\x83rii almohade._NEWLINE_\xc3\x8en primii opt ani, rebeliunea almohad\xc4\x83 s-a limitat la un r\xc4\x83zboi de gheria de-a lungul v\xc3\xa2rfurilor \xc8\x99i a ravenelor mun\xc8\x9bilor Atlas. Pierderea principal\xc4\x83 a fost transformarea drumurilor \xc8\x99i a mun\xc8\x9bilor care treceau la sud de Marrakesh \xc3\xaen locuri nesigure, amenin\xc8\x9b\xc3\xa2nd ruta c\xc4\x83tre ora\xc8\x99ul Sijilmassa. Imposibilitatea de a trimite destui oameni pentru a-i disloca pe almohazi, autorit\xc4\x83\xc8\x9bile almoravide s-au \xc3\xaemp\xc4\x83cat cu idea c\xc4\x83 trebuie s\xc4\x83 construiasc\xc4\x83 fort\xc4\x83re\xc8\x9be puternice (cea mai faimoas\xc4\x83 fort\xc4\x83rea\xc8\x9ba este Tasghimout), \xc3\xaentre timp fiind capabili s\xc4\x83 caute rute alternative, mai u\xc8\x99or de str\xc4\x83b\xc4\x83tut. _NEWLINE__NEWLINE_Ibn Tumart i-a organizat pe almohazi \xc3\xaentr-o comun\xc4\x83, cu o structur\xc4\x83 bine definit\xc4\x83. \xc3\x8en cetrul structurii se aflau ahl ad-dar (casa lui Mahdi, compus\xc4\x83 de familia lui Ibn Tumart); la ace\xc8\x99tia, se adaug\xc4\x83 2 consilii, un consiliu intern, consiliul secret al lui Mahdi, compus din primii \xc8\x99i cei mai apropia\xc8\x9bi adep\xc8\x9bi, \xc8\x99i consiliul consultativ ai celor cincizeci, compus din \xc3\xaenv\xc4\x83\xc8\x9ba\xc8\x9bii de seam\xc4\x83 ai triburilor Masmuda. Primii predicatori \xc8\x99i misionari (Talba \xc8\x99i Huffaz) \xc3\xae\xc8\x99i aveau \xc8\x99i ei reprezentan\xc8\x9bii lor. Din punct de vedere militar, exist\xc4\x83 o ierarhie foarte strict\xc4\x83. Tribul Hargha era primul, apoi reprezentan\xc8\x9bii tribului Tinmel, urma\xc8\x9bi de celelalte triburi Masmuda, ierarhia fiind \xc3\xaenchis\xc4\x83 de sclavii negri, cunoscu\xc8\x9bi \xc8\x99i ca abid. Fiecare unitate avea o ierarhie intern\xc4\x83 strict\xc4\x83, condus\xc4\x83 de un mohtasib, \xc8\x99i \xc3\xaemp\xc4\x83r\xc8\x9bit\xc4\x83 \xc3\xaen dou\xc4\x83 fac\xc8\x9biuni: una pentru cei dint\xc3\xa2i partizani, cea de-a doua pentru partizanii veni\xc8\x9bi mai t\xc3\xa2rziu, fiecare dintre aceste dou\xc4\x83 grupuri fiind conduse de un mizwar (sau amswaru); apoi urmau sakkakin (trezorierii), cei care colectau taxele, apoi armata (jund), grupurile religioase \xe2\x80\x93 muezinii, hafidh-ii \xc8\x99i hizb-ii, urma\xc8\x9bi de arca\xc8\x99i \xc8\x99i sclavi. Cel mai apropiat companion al lui Ibn Tumart, al-Bashir, \xc8\x99i-a asumat rolul de comisar politic, impun\xc3\xa2nd disciplina doctrinal\xc4\x83 printre oamenii triburilor Masmuda, c\xc3\xa2teodat\xc4\x83 chiar \xc8\x99i cu for\xc8\x9ba.\n_START_SECTION_\nEtape ale expansiunii statului almohad\n_START_PARAGRAPH_\nLa \xc3\xaenceputul anilor 1130, almohazii au p\xc4\x83r\xc4\x83sit mun\xc8\x9bii pentru primul atac de mari dimensiuni \xc3\xaen zonele joase. A fost un dezastru. Almoravizii au atacat din ora\xc8\x99 \xc8\x99i i-au nimicit pe almohazi \xc3\xaen b\xc4\x83t\xc4\x83lia de la al-Buhayra. Almohazii au \xc3\xaenregistrat pierderi mari, jum\xc4\x83tate din c\xc4\x83peteniile lor le-au fost omor\xc3\xa2te \xc3\xaen lupta iar supravie\xc8\x9buitorii abia au reu\xc8\x99it s\xc4\x83-\xc8\x99i croiasc\xc4\x83 drum \xc3\xaenapoi \xc3\xaen mun\xc8\x9bi._NEWLINE_Ibn Tumart a murit la pu\xc8\x9bin timp dup\xc4\x83, \xc3\xaen august 1130. Faptul c\xc4\x83 dinastia almohad\xc4\x83 nu s-a pr\xc4\x83bu\xc8\x99it imediat dup\xc4\x83 o astfel de \xc3\xaenfr\xc3\xa2ngere \xc8\x99i dup\xc4\x83 moartea Mahdiului lor carismatic, este o dovad\xc4\x83 a organiza\xc8\x9biei foarte bine pus\xc4\x83 la punct de Ibn Tumart \xc3\xaen Tinmel. Cu siguran\xc8\x9b\xc4\x83 va fi fost o lupt\xc4\x83 pentru succesiune, b\xc4\x83t\xc4\x83lie c\xc3\xa2\xc8\x99tigat\xc4\x83 de Abd al-Mu\xe2\x80\x99min. \xc3\x8en ciuda faptului c\xc4\x83 era un berber din zona Targa (\xc3\xaen Algeria), fiind astfel un str\xc4\x83in printre reprezentan\xc8\x9bii Masmudei din sudul Marocului. \xc3\x8entr-un gest ostentativ de sfidare, \xc3\xaen 1132, Abd al-Mu\xe2\x80\x99min a condus o opera\xc8\x9biune nocturn\xc4\x83 curajoas\xc4\x83 care a ocupat fort\xc4\x83rea\xc8\x9ba Tasghimout \xc8\x99i a dezarmat-o.\n_START_SECTION_\nAl-Andalus\n_START_PARAGRAPH_\nAbd al-Mu\xe2\x80\x99min va veni ca un locotenent al imamului ascuns, Ibn Tumart. \xc3\x8entre 1130 \xc8\x99i 1163 c\xc3\xa2nd va muri, Abd al-Mu\xe2\x80\x99min nu doar c\xc4\x83 a pus bazele murabi\xc8\x9bilor, dar \xc8\x99i-a extins puterea peste tot nordul Africii, p\xc3\xa2n\xc4\x83 \xc3\xaen Egipt, devenind emirul Marrakesh-ului \xc3\xaen 1149._NEWLINE_Andalusia a avut aceea\xc8\x99i soart\xc4\x83 ca \xc8\x99i cea a Africii. \xc3\x8entre 1146 \xc8\x99i 1173, almohazii au adus treptat diferitele principate sub aria de influen\xc8\x9b\xc4\x83 a almoravizilor. Almohazii au schimbat capitala de la Cordoba la Sevilia, fapt urmat de \xc3\xaenfiin\xc8\x9barea unei moschei impun\xc4\x83toare al c\xc4\x83rei turn, Giralda, a fost ridicat \xc3\xaen 1184, pentru a marca ascensiunea lui Abu Yusuf Ya\'qub al-Mansur._NEWLINE_Prin\xc8\x9bii almohazi au avut o carier\xc4\x83 mai lung\xc4\x83 \xc8\x99i mai distins\xc4\x83 dec\xc3\xa2t cea a almoravizilor. Yusuf I sau Abu Yaqub Yusuf (1163-1184) \xc8\x99i Ya\xe2\x80\x99qub I sau Yaqub al-Mansur (1184-1199), succesorul lui Abd al-Mu\xe2\x80\x99min, erau am\xc3\xa2ndoi b\xc4\x83rba\xc8\x9bi capabili. Ini\xc8\x9bial, guvernul condus de ei a impulsionat mul\xc8\x9bi evrei \xc8\x99i cre\xc8\x99tini s\xc4\x83 se refugieze \xc3\xaen Portugalia, Castillia \xc8\x99i Aragon, state cre\xc8\x99tine \xc3\xaen continu\xc4\x83 cre\xc8\x99tere.\xc3\x8en cele din urm\xc4\x83, ace\xc8\x99tia vor deveni mai pu\xc8\x9bin fanatici dec\xc3\xa2t dinastia almoravid\xc4\x83, \xc8\x99i Ya\xe2\x80\x99qub al-Mansur era un om des\xc4\x83v\xc3\xa2r\xc8\x99it care scria \xc3\xaentr-o arab\xc4\x83 curat\xc4\x83 \xc8\x99i \xc3\xael proteja pe filozoful Averroes. Titlul de \xe2\x80\x9cal-Mansur\xe2\x80\x9d, \xe2\x80\x9c\xc3\x8enving\xc4\x83torul\xe2\x80\x9d a fost c\xc3\xa2\xc8\x99tigat \xc3\xaen urma b\xc4\x83t\xc4\x83liei c\xc3\xa2\xc8\x99tigate \xc3\xaen fa\xc8\x9ba lui Alfonso VIII al Castiliei, \xc3\xaen b\xc4\x83t\xc4\x83lia de la Alarcos (1195)\n_START_SECTION_\nAnii de ocupa\xc8\x9bie\n_START_PARAGRAPH_\nStatele cre\xc8\x99tine din peninsula Iberic\xc4\x83 deveneau din ce \xc3\xaen ce mai bine organizate pentru a mai putea fi st\xc4\x83p\xc3\xa2nite de musulmani, iar almohazii nu au f\xc4\x83cut nicio mi\xc8\x99care \xc3\xaempotriva acestora,_NEWLINE_\xc3\x8en 1212, califul almohad, Muhammad al-Nasir (1199-1214), succesorul lui al-Mansur, dup\xc4\x83 o avansare de succes spre nord, va fi \xc3\xaenvins de alian\xc8\x9b\xc4\x83 dintre cei patru regi cre\xc8\x99tini: regii din C\xc4\x83\xc8\x99tile, Aragon, Navarra \xc8\x99i Portugalia. B\xc4\x83t\xc4\x83lia a \xc3\xaencetinit \xc3\xaenaintarea almohad\xc4\x83, \xc3\xaens\xc4\x83 puterile cre\xc8\x99tine erau prea dezorganizate pentru a putea profita imediat._NEWLINE_\xc3\x8enainte s\xc4\x83 moar\xc4\x83 \xc3\xaen 1213, al-Nasir \xc8\x99i-a desemnat fiul de 10 ani ca successor. \xc3\x8en 1224, t\xc3\xa2n\xc4\x83rul calif a murit \xc3\xaentr-un accident, f\xc4\x83r\xc4\x83 a avea urma\xc8\x99i. Birocra\xc8\x9bii palatului din Marrakesh, condusi de vizirul Uthman ibn Jam\'i, vor preg\xc4\x83ti repede alegerile pentru un nou calif, acesta fiind Abd al-Wahid I \'al-Makhlu\xe2\x80\x99. Numirea rapid\xc4\x83 a unui nou conduc\xc4\x83tor a sup\xc4\x83rat celelalte ramuri ale familiei, \xc3\xaen special pe fra\xc8\x9bii lui al-Nasir, care a domnit \xc3\xaen al-Andalus. Guvernatorul de Murcia se va autoproclama calif. Cu ajutorul fra\xc8\x9bilor s\xc4\x83i, acesta va c\xc3\xa2\xc8\x99tiga u\xc8\x99or controlul asupra Andaluziei.\n_START_SECTION_\nAtactul violent: Reconquista\n_START_PARAGRAPH_\n\xc3\x8en 1225, rebelii lui Abdallah al-Bayyasi\'s \xc3\xaenso\xc8\x9bi\xc8\x9bi de o armat\xc4\x83 mare spaniol\xc4\x83, au cobor\xc3\xa2t de pe dealuri, asediind ora\xc8\x99e precum Jaen \xc8\x99i Andujar. Au f\xc4\x83cut o incursiune prin regiunile din Jaen, Cordoba \xc8\x99i Vega de Granada \xc8\x99i, \xc3\xaenainte de sf\xc3\xa2r\xc8\x99itul anului, al-Bayyasi se stabilise deja \xc3\xaen ora\xc8\x99ul Cordoba. Sim\xc8\x9bind neaten\xc8\x9bia adversarilor, at\xc3\xa2t Alfonso IX de Leon \xc8\x99i Sancho II al Portugaliei au ordonat \xc3\xaenceperea unor raiduri pe teritoriul andalus \xc3\xaen acela\xc8\x99i an. Raidurile au fost greu de oprit din cauza faptului c\xc4\x83 majoritatea resurselor almohade, b\xc4\x83rba\xc8\x9bi \xc8\x99i bani, fuseser\xc4\x83 trimise \xc3\xaen Maroc pentru a-l ajuta pe califul al-Adil s\xc4\x83 se impun\xc4\x83 \xc3\xaen Marrakesh. Spre sf\xc3\xa2r\xc8\x99itul anului 1225, cu o lejeritate de ne\xc3\xaenchipuit, invadatorii portughezi au ajuns \xc3\xaen \xc3\xaemprejurimile ora\xc8\x99ului Sevilia. V\xc4\x83z\xc3\xa2ndu-se \xc3\xaentrecu\xc8\x9bi ca num\xc4\x83r, guvernatorii almohazi ai ora\xc8\x99ului au refuzat s\xc4\x83 se confrunte cu invadatorii portughezi, instig\xc3\xa2nd popula\xc8\x9bia Seviliei s\xc4\x83 se ocupe de aceast\xc4\x83 problem\xc4\x83 pe cont propriu, s\xc4\x83 \xc3\xaenfiin\xc8\x9beze o mili\xc8\x9bie \xc8\x99i s\xc4\x83 ias\xc4\x83 la lupta singuri. Rezultatul a fost un masacru veritabil. Mii de oameni, \xc3\xaen jur de 20.000 de suflete, au fost omor\xc3\xa2\xc8\x9bi \xc3\xaen fata zidurilor Seviliei. Un dezastru similar s-a ab\xc4\x83tut asupra lupt\xc4\x83torilor \xc3\xaenrola\xc8\x9bi \xc3\xaen armata din Murcia la Aspe \xc3\xaen acela\xc8\x99i an. \xc3\x8ens\xc4\x83 cre\xc8\x99tinii participan\xc8\x9bi la raid fuseser\xc4\x83 opri\xc8\x9bi la Caceres \xc8\x99i Requena. \xc3\x8encrederea \xc3\xaen conducerea almohad\xc4\x83 fusese pus\xc4\x83 la \xc3\xaendoial\xc4\x83 de aceste evenimente; dezastrele vor fi puse pe seama distrac\xc8\x9biilor califului al-Adil, pe seama incompeten\xc8\x9bei \xc8\x99i a la\xc8\x99it\xc4\x83\xc8\x9bii locotenen\xc8\x9bilor sai, iar succesul s-a datorat conduc\xc4\x83torilor locali care nu f\xc4\x83ceau parte din dinastia almohad\xc4\x83, cei ce au regrupat ap\xc4\x83rarea._NEWLINE_Pentru a r\xc4\x83spl\xc4\x83ti asisten\xc8\x9ba din partea Castilliei, al-Bayyasi \xc3\xaei d\xc4\x83duse lui Ferdinand III trei fort\xc4\x83re\xc8\x9be de frontier\xc4\x83 strategice: Ba\xc3\xb1os de la Encina, Salvatierra (de l\xc3\xa2ng\xc4\x83 Ciudad Real) \xc8\x99i Capilla. Dar Capilla a refuzat s\xc4\x83 se supun\xc4\x83, for\xc8\x9b\xc3\xa2ndu-i pe lupt\xc4\x83torii din Castillia s\xc4\x83 stea \xc3\xaen stare de asediu pentru o perioad\xc4\x83 lung\xc4\x83 de timp. Starea de sfidare curajoas\xc4\x83 de care au dat dovad\xc4\x83 locuitorii din micul or\xc4\x83\xc8\x99el Capilla \xc8\x99i imaginea cu al-Bayyasi trimi\xc8\x9b\xc3\xa2nd provizii pentru asediatorii castilieni i-a \xc8\x99ocat pe andaluzieni care s-au \xc3\xaentors c\xc4\x83tre califul almohad. O revolt\xc4\x83 popular\xc4\x83 va avea loc \xc3\xaen Cordoba- al-Bayyasi a fost ucis iar capul acestuia va fi trimis la Marrakesh drept trofeu. \xc3\x8ens\xc4\x83 califul al-Adil nu va avea timp s\xc4\x83 se bucure de aceasta victorie- el va fi asasinat \xc3\xaen octombrie 1227, \xc3\xaen Marrakesh, de c\xc4\x83tre partizanii lui Yahya, care va fi desemnat, imediat dup\xc4\x83 aceasta, ca noul calif almohad, Yahya \xe2\x80\x9cal-Mu\'tasim\xe2\x80\x9d._NEWLINE_Partea andalus\xc4\x83 a dinastiei almohade a refuzat s\xc4\x83 accepte aceast\xc4\x83 schimbare. Fratele lui al-Adil, pe atunci \xc3\xaenc\xc4\x83 \xc3\xaen Sevilia, s-a autoproclamat ca fiind noul calif almohad, Abd al-Ala Idris I \'al-Ma\'mun\'. Acesta va \xc3\xaencheia un armisti\xc8\x9biu cu Ferdinand III \xc3\xaen schimbul a 300,000 de maravedis, permi\xc8\x9b\xc3\xa2ntu-i astfel s\xc4\x83 organizeze \xc8\x99i s\xc4\x83 trimit\xc4\x83 o armat\xc4\x83 impresionant\xc4\x83 \xc3\xaen Spania \xc3\xaen 1228 pentru a-l confrunta pe Yahya._NEWLINE_\xc3\x8en acela\xc8\x99i an, portughezii \xc8\x99i-au intensificat incursiunile  pe teritoriul musulman f\xc4\x83r\xc4\x83 \xc3\xaencetare. Sim\xc8\x9bind faptul c\xc4\x83 dinastia almohad\xc4\x83 nu a fost capabil s\xc4\x83-i protejeze, revolte populare au izbucnit pe \xc3\xaentreg teritoriul andalus. Ora\xc8\x99 dup\xc4\x83 ora\xc8\x99, guvernatorii afilia\xc8\x9bi dinastiei andaluze vor fi \xc3\xaenlocui\xc8\x9bi de localnici cu m\xc3\xa2na de fier. Un conduc\xc4\x83tor murcian, Muhammad ibn Yusuf ibn Hud al-Judhami, care pretindea c\xc4\x83 f\xc4\x83cea parte din dinastia Banu Hud, dinastie care guvernase odat\xc4\x83 \xc3\xaen vechiul ora\xc8\x99 Taifa de Saragossa, s-a impus ca figur\xc4\x83 central\xc4\x83 a acestor revolte, alung\xc3\xa2nd \xc3\xaen mod sistematic garnizoanele almohade c\xc4\x83tre Spania central\xc4\x83. \xc3\x8en octombrie 1228, al-Ma\'mun a abandonat Sevillia, lu\xc3\xa2nd ceea ce mai r\xc4\x83m\xc4\x83sese din armata almohad\xc4\x83 cu el \xc3\xaen Maroc. Ibn Hud va trimite imediat emisari la Bagdad pentru a-l recunoa\xc8\x99te pe califul abasid, cu toate c\xc4\x83 \xc3\xae\xc8\x99i luase semi titlul de calif "al-Mutawwakil"_NEWLINE_Plecarea lui al-Ma\'mun din 1228 a marcat sf\xc3\xa2r\xc8\x99itul erei almohade din Spania. Dar Ibn Hudsi al\xc8\x9bi locuitori andaluzieni influen\xc8\x9bi nu au putut s\xc4\x83 \xc8\x9bin\xc4\x83 piept atacurilor cre\xc8\x99tine \xc3\xaen continu\xc4\x83 cre\xc8\x99tere, lansate aproape \xc3\xaen fiecare an de Sancho II de Portugalia, Alfonso IX de Le\xc3\xb3n, Ferdinand III de Castilia \xc8\x99i James I de Aragon. \xc3\x8en urm\xc4\x83torii 20 de ani, reconquista cre\xc8\x99tin\xc4\x83 a avansat: vechle citadele andaluziene vor fi cucerite \xc8\x99i al\xc4\x83turate altor regiuni: Merida \xc8\x99i Badajoz \xc3\xaen 1230 anexat\xc4\x83 regiunii Leon, Majorca \xc3\xaen 1230 -Aragon, Beja \xc3\xaen 1234 Portugaliei, Cordoba \xc3\xaen 1242 Castilliei, Valencia \xc3\xaen 1238 Aragonului, Niebla-Huelva \xc3\xaen 1238 Leonului, Silevs \xc3\xaen 1242 Portugaliei, Murcia \xc3\xaen 1243, Jaen \xc3\xaen 1246 \xc8\x99i Alicante \xc3\xaen 1248 Castilliei, toate acestea culmin\xc3\xa2nd cu c\xc4\x83derea marilor ora\xc8\x99e andaluze, fosta capitala almohad\xc4\x83, Sevillia, \xc3\xaen m\xc3\xa2inile cre\xc8\x99tinilor, \xc3\xaen anul 1248. Ferdinand III de Castillia va intra \xc3\xaen Sevillia ca un cuceritor pe 22 decembrie 1248._NEWLINE_Andaluzii au fost neajutora\xc8\x9bi \xc3\xaen fa\xc8\x9ba acestui masacru._NEWLINE_O dat\xc4\x83 cu plecarea almohazilor, dinastia Nasrid ("Ban\xc5\xab Na\xe1\xb9\xa3ri" (Arabic: \xd8\xa8\xd9\x86\xd9\x88 \xd9\x86\xd8\xb5\xd8\xb1\xe2\x80\x8e)) au venit la putere \xc3\xaen Granada. Dup\xc4\x83 marea incursiune cre\xc8\x99tin\xc4\x83 dintre anii 1228-1248, emiratul din Granada a fost tot ce a r\xc4\x83mas \xc3\xaen urma andaluzilor. Granada va r\xc4\x83m\xc3\xa2ne independent\xc4\x83 pentru \xc3\xaenc\xc4\x83 250 de ani, dezvolt\xc3\xa2ndu-se ca noul centru andaluz.\n_START_SECTION_\nColapsul \xc3\xaen Magreb\n_START_PARAGRAPH_\n\xc3\x8en p\xc4\x83r\xc8\x9bile africane unde de\xc8\x9bineau controlul, almohazii au incurajat instaurarea cre\xc8\x99tinilor chiar \xc8\x99i \xc3\xaen Fez, \xc8\x99i dup\xc4\x83 b\xc4\x83t\xc4\x83lia din Las Navas de Tolosa \xc3\xaencheiau chiar alian\xc8\x9be cu regii din Castilia. Istoria declinului lor difer\xc4\x83 de cea a dinastiei almoravide, pe care o str\xc4\x83mutaser\xc4\x83. Ace\xc8\x99tia nu au fost ataca\xc8\x9bi de un mi\xc8\x99care religioas\xc4\x83 mare, \xc3\xaens\xc4\x83 au pierdut teritorii, bucat\xc4\x83 cu bucat\xc4\x83, din cauza revoltelor triburilor \xc8\x99i a districtelor. Cei mai de temut inamici erau cei din Banu Marin cei care vor pune bazele urm\xc4\x83toarei dinastii. Ultimul reprezentant al dinastiei, Idris II, \'al-Wathiq\', va avea putere doar asupra Marrakeshului, unde va fi omor\xc3\xa2t de un sclav \xc3\xaen 1269.\n_START_SECTION_\nStatutul nemusulmanilor\n_START_PARAGRAPH_\nAlmohazii, care puseser\xc4\x83 st\xc4\x83p\xc3\xa2nire pe teritoriile almoravide magrebiene \xc8\x99i andaluze \xc3\xaen 1147, \xc3\xaei tratau pe dhimmis (nemusulmani) foarte ur\xc3\xa2t. Rapoartele din acea perioad\xc4\x83 descriu cum, dup\xc4\x83 o perioad\xc4\x83 lini\xc8\x99tit\xc4\x83 de 7 luni, almohazii au omor\xc3\xa2t sau au convertit cu for\xc8\x9ba comunit\xc4\x83\xc8\x9bile evreie\xc8\x99ti din fiecare nou ora\xc8\x99 cucerit p\xc3\xa2n\xc4\x83 c\xc3\xa2nd \xe2\x80\x9enu a mai r\xc4\x83mas niciun evreu din Silves p\xc3\xa2n\xc4\x83 \xc3\xaen Mahdia\xe2\x80\x9d. Sunt descrise cazuri de martirii in masa a evreilor care refuzau s\xc4\x83 se converteasc\xc4\x83 la Islam. Abraham Ibn Ezra (1089-1164) care a fugit \xc8\x99i el de presecutiile almohazilor, a compus o elegie pl\xc3\xa2ng\xc3\xa2nd distrugerea numeroaselor comunit\xc4\x83\xc8\x9bi evreie\xc8\x99ti din \xc3\xaentreaga Spanie \xc8\x99i Magreb sub domina\xc8\x9bia almohazilor. Mul\xc8\x9bi evrei au fugit de pe teritoriile aflate sub conducerea almohazilor c\xc4\x83tre teritoriile cre\xc8\x99tine, \xc3\xaen timp ce al\xc8\x9bii, precum familia lui Maimonide, au fugit \xc3\xaen est, spre teritorii musulmane mai tolerante. Exista totu\xc8\x99i surse de la \xc3\xaenceputul perioadei almohade care atest\xc4\x83 existen\xc8\x9ba unor negustori evrei care lucreaz\xc4\x83 \xc3\xaen nordul Africii._NEWLINE_Tratamentul la care au fost supu\xc8\x99i evreii sub conducerea almohad\xc4\x83 a reprezentat o schimbare drastic\xc4\x83 comparativ cu atitudinea mult mai tolerant\xc4\x83 fa\xc8\x9b\xc4\x83 de ace\xc8\x99tia de la \xc3\xaenceputuri. \xc3\x8en timpul Califatului de Cordoba, cultura evreiasc\xc4\x83 a atins epoca de aur. Maria Rosa Menocal, un specialist \xc3\xaen literatura iberic\xc4\x83 de la Universitatea Yale, a sus\xc8\x9binut idea conform c\xc4\x83reia \xe2\x80\x9etoleran\xc8\x9ba a fost un aspect mo\xc8\x99tenit al societ\xc4\x83\xc8\x9bii andaluze\xe2\x80\x9d. Cartea lui Menocal \xe2\x80\x9eThe Ornament of the World\xe2\x80\x9d sus\xc8\x9bine c\xc4\x83 dhimmii evrei care locuiau \xc3\xaen interiorul califatului, chiar dac\xc4\x83 aveau mai pu\xc8\x9bine drepturi dec\xc3\xa2t musulmanii, tr\xc4\x83iau totu\xc8\x99i mai bine dec\xc3\xa2t \xc3\xaen alte p\xc4\x83r\xc8\x9bi din Europa cre\xc8\x99tin\xc4\x83. Evreii din alte p\xc4\x83r\xc8\x9bi ale Europei \xc8\x99i-au croit drum spre Andaluzia, \xc8\x99i \xc3\xaen timp ce alte secte cre\xc8\x99tine erau privite ca fiind eretice de Europa catolic\xc4\x83, ace\xc8\x99tia nu doar c\xc4\x83 erau doar tolera\xc8\x9bi, dar aveau chiar \xc8\x99i oportunitatea de a-\xc8\x99i exersa practicile religioase. Totu\xc8\x99i, o dat\xc4\x83 cu venirea la putere a dinastie almohade, s-a renun\xc8\x9bat la toleran\xc8\x9ba fa\xc8\x9b\xc4\x83 de evrei \xc8\x99i mul\xc8\x9bi reprezentan\xc8\x9bi ai acestei religii vor fi omor\xc3\xa2\xc8\x9bi, al\xc8\x9bii vor fi for\xc8\x9ba\xc8\x9bi s\xc4\x83 se converteasc\xc4\x83 sau s\xc4\x83 p\xc4\x83r\xc4\x83seasc\xc4\x83 teritoriile st\xc4\x83p\xc3\xa2nite de almohazi. Cei care s-au convertit au fost for\xc8\x9ba\xc8\x9bi s\xc4\x83 poate hainele specifice de vreme ce nu erau privi\xc8\x9bi ca ni\xc8\x99te adep\xc8\x9bi de \xc3\xaencredere a noii lor religii. Spre sf\xc3\xa2r\xc8\x99itul dinastiei almohade, evreii s-au \xc3\xaentors f\xc4\x83r\xc4\x83 re\xc8\x9bineri la practicarea cultului lor identitar. Totu\xc8\x99i, cre\xc8\x99tinismul din nordul Africii nu a reu\xc8\x99it s\xc4\x83 supravie\xc8\x9buiasc\xc4\x83 persecu\xc8\x9biilor almohade.\n_START_SECTION_\nCultura\n_START_PARAGRAPH_\nUniversit\xc4\x83\xc8\x9bile almohade au continuat \xc8\x99tiin\xc8\x9ba scriitorilor greci \xc8\x99i romani, \xc3\xaen timp ce personalit\xc4\x83\xc8\x9bile contemporane \xc3\xaei includeau pe Averoes \xc8\x99i pe filozoful evreu, Maimonide. \xc3\x8en termenii jursipruden\xc8\x9bei musulmane, statul a recunoscut \xc8\x99coala de g\xc3\xa2ndire zahirita, de\xc8\x99i shafi\'i\xc8\x9bii aveau \xc8\x99i ei autoritate la acea vreme, de\xc8\x99i nu to\xc8\x9bi conducatoriialmohazi erau zahiri\xc8\x9bi. O parte dintre ace\xc8\x99tia nu doar c\xc4\x83 erau adep\xc8\x9bi ai \xc8\x99colii legale dar erau \xc8\x99i foarte bine documenta\xc8\x9bi \xc3\xaen ceea ce \xc3\xaei privea pe adep\xc8\x9bii \xc8\x99colii. Mai mult chiar, conduc\xc4\x83torii almohazi- at\xc3\xa2t cei religio\xc8\x99i c\xc3\xa2t \xc8\x99i cei laici erau ostili \xc3\xaen ceea ce \xc3\xaensemna \xc8\x99coala malikit\xc4\x83, preferat\xc4\x83 de almoravizi. \xc3\x8en timpul domniei lui Abu Yaqub, Ibn Ma\xe1\xb8\x8d\xc4\x81\xca\xbe a supravegheat interzicerea oric\xc4\x83rei c\xc4\x83r\xc8\x9bi religioase scris\xc4\x83 de non-zahiri\xc8\x9bi, iar c\xc3\xa2nd fiul lui Abu Yaqub, Abu Yusef a ajuns la conducere, acesta i-a ordonat lui Ibn Ma\xe1\xb8\x8d\xc4\x81\xca\xbe s\xc4\x83 se ocupe personal de incendierea tuturor c\xc4\x83r\xc8\x9bilor de acest fel. \xc3\x8en ceea ce prive\xc8\x99te teologia islamic\xc4\x83, almohazii erau ash\'ari\xc8\x9bi, combina\xc8\x9bia dintre doctrinele lor zahirite \xc8\x99i ash\'arite d\xc3\xa2nd na\xc8\x99tere unui amestec complicat de jurispruden\xc8\x9b\xc4\x83 literar\xc4\x83 \xc8\x99i dogme ezoterice. _NEWLINE_Arta \xc3\xaen stilul almohad era \xc3\xaen esen\xc8\x9b\xc4\x83 una oriental\xc4\x83, de\xc8\x99i majoritatea muncitorilor erau din Andaluzia. Locurile principale ale arhitecturii \xc8\x99i artei almohade cumprind ora\xc8\x99ele Fez, Marrakech, Rabat \xc8\x99i Sevillia._NEWLINE_Arta a suferit din cauza interpret\xc4\x83rii ortodoxe a Coranului, care interzicea reprezent\xc4\x83rile umane. Drept urmare , tipul de art\xc4\x83 care a prevalat \xc3\xaen majoritatea teritoriilor almohade a fost arhitectura._NEWLINE_Almohazii au redus decora\xc8\x9biile \xc8\x99i au introdus utilizarea g\xc4\x83urilor geometrice, scopul fiind exprimarea m\xc4\x83re\xc8\x9biei. O dat\xc4\x83 cu trecerea secolelor, cl\xc4\x83dirile au avut o fa\xc8\x9bad\xc4\x83 \xc8\x99i structuri din ce \xc3\xaen ce mai orientale: moscheile aveau planuri rectangulare, \xc3\xaemp\xc4\x83r\xc8\x9bite \xc3\xaen nave cu st\xc3\xa2lpi, dar \xc8\x99i numeroase arcuri \xc3\xaen form\xc4\x83 de potcoav\xc4\x83. Cele mai comune materiale folosite \xc3\xaen arhitectura erau zid\xc4\x83ria de c\xc4\x83r\xc4\x83mid\xc4\x83 \xc8\x99i mortarul. Influen\xc8\x9bele str\xc4\x83ine pot fi v\xc4\x83zute \xc3\xaen domurile de origine egiptean\xc4\x83 \xc8\x99i, \xc3\xaen sectorul civil, cupolele triumfale inspirate de cele din \xc8\x9b\xc4\x83rile de origine. Larg r\xc4\x83sp\xc3\xa2ndit\xc4\x83 era \xc8\x99i construc\xc8\x9bia fortifica\xc8\x9biilor cu turnuri._NEWLINE_Cele mai importante structuri almohade includ: Giralda, fost moschee din Sevilia (construit\xc4\x83 \xc3\xaen 1171), moscheia Koutoubia \xc8\x99i Kasbah-ul din Marrakech, turnul Hassan din Rabat \xc8\x99i castelul Atalaya din Andaluzia.'